شەفەق نیوز/ تاهر خاقانی وەرپرس فیرقەی جەنگاوەره‌یل ئیمام عەلی – لیوای دویەم حەشد شەعبی وەخاک ناین ٤٢ مردگ نوو لەقەورسانیگ تایبەت ئەرا تەرم مردگەیل پەتای کۆڕۆنا راگەیان ک سێیان لەلیان لە ئاین مەسیحی بوین.خاقانی لە قسەیگی ئه‌را ئاژانس شەفەق نیوز وت: هەژمار گشتی ئەرا تەرم مردگەیل تا ئمڕوو رەسیە ٣٧٦، ك فرەیان هن بەغداد پایتەختە و لە قەورسان وادی سەلام نوو لە پارێزگای نەجەف نریانە خاک.وتیش؛ ئەندامەیل فیرقەگەی و به‌ش پزشکی حەشد شەعبی ئی هەژمار فرە لەماوەی ٢٤ ساعەت وەخاک نان، دووپاتیش کرد ک ئەیە بەرزترین رێژەس لەوختیگ ئی ئەرکە هەڵگردگە، دویای ئەوە ک گشتی واز لەلیان هاورد.
